CELEX: 62010CO0314
Language: sl
Date: 2011-09-22 00:00:00
Title: Sklep Sodišča (peti senat) z dne 22. septembra 2011. # Hubert Pagnoul proti Belgijski državi. # Predlog za sprejetje predhodne odločbe: Tribunal de première instance de Liège - Belgija. # Členi 92(1), 103(1) in 104(3), prvi odstavek, Poslovnika - Predlog za sprejetje predhodne odločbe - Preučitev skladnosti nacionalnega predpisa tako s pravom Unije kot z nacionalno ustavo - Nacionalna ureditev, ki določa prednostni postopek v primeru presoje ustavnosti - Listina Evropske unije o temeljnih pravicah - Nujnost navezave na pravo Unije - Očitna nepristojnost Sodišča. # Zadeva C-314/10.

Sklep Sodišča (peti senat) z dne 22. septembra 2011 – Pagnoul proti državi Belgiji
      (Zadeva C‑314/10)
      „Členi 92(1), 103(1) in 104(3), prvi pododstavek, Poslovnika – Predlog za sprejetje predhodne odločbe – Preučitev skladnosti nacionalnega predpisa tako s pravom Unije kot z nacionalno ustavo – Nacionalna ureditev, ki določa prednostni postopek v primeru presoje ustavnosti – Listina Evropske unije o temeljnih pravicah – Nujnost navezave na pravo Unije – Očitna nepristojnost Sodišča“
      1.                     Vprašanja za predhodno odločanje – Predložitev Sodišču – Pristojnost nacionalnih sodišč – Nacionalna zakonodaja, ki daje prednost
            nacionalnemu postopku presoje ustavnosti – Nedopustnost – Zahteva (člen 267 PDEU) (Glej točko 21.)
      2.                     Vprašanja za predhodno odločanje – Pristojnost Sodišča – Meje – Zahteva za razlago Listine Unije o temeljnih pravicah – Predmet
            nacionalnega spora, ki ne vsebuje nobene navezne okoliščine na pravo Unije – Nepristojnost Sodišča (člen 267 PDEU; Listina
            Evropske unije o temeljnih pravicah, členi 17, 47 in 51(1)) (Glej točke od 22 do 25.)
      Predmet 
      
         
               Predlog za sprejetje predhodne odločbe – Tribunal de première instance de Liège – Razlaga členov 6 PEU, 267 PDEU in 47 Listine
                  Evropske unije o temeljnih pravicah – Predhodna obvezna predložitev zadeve ustavnemu sodišču s strani nacionalnih sodišč v
                  primeru domnevne kršitve temeljnih pravic z nacionalnim zakonom – Skladnost nacionalne določbe, s katero je določena ta predhodna
                  predložitev, glede na pravo Unije – Možnost nacionalnih sodišč, da izvajajo nadzor skladnosti nacionalnih predpisov z mednarodnimi
                  pogodbami, če je ustavno sodišče zadevni nacionalni zakon razglasilo za skladen s temeljnimi pravicami, zagotovljenimi z ustavo.
               
            Izrek 
      Sodišče Evropske unije je očitno nepristojno podati odgovor na predhodno vprašanje, ki ga je predložilo Tribunal de première
         instance de Liège (Belgija).